Alt i alt en fin, hyggelig og meget charmerende lejlighed, ikke mindst på grund af den retro-prægede indretning, som passer godt til boligen.
Dianas var ikke hjemme imens vi boede der, men det var til gengæld hendes roomie, Iliya, som tog godt imod os og var meget venlig og gæstfri.
I forhold til lejligheden, har jeg kun et enkelt kritikpunkt, nemlig sengene, som godt kunne være mere komfortable.
Dog kan det være at mine forventninger er for høje, da man selvfølgelig ikke skal forvente hotel-standard på dette område.
Det er, med andre ord, svært for mig at vurdere om komforten var under standard, da dette var min første booking via AirBnB.
Til sidst blot et opmærksomhedspunkt:
Man skal ikke vælge denne lejlighed, hvis man har behov for at der er helt stille om natten, når man skal sove. Det kunne man måske side sig selv, i og med at placeringen er meget central, men ikke desto mindre mener jeg det er værd at nævne.
Lejligheden er opført tilbage i DDR-tiden og virker stort set ikke til at være lydisoleret. Derfor hører man en del støj fra byen udenfor - selv med alle vinduer lukkede. Støjen aftager om natten, men er hele tiden tilstede.